25°01′52″N 88°58′37″E﻿ / ﻿25.03102°N 88.97706°E﻿ / 25.03102; 88.97706

**Somapura Mahavihara** (bengalski sanskrt: সোমপুর মহাবিহার, *Shompur Môhabihar*, što znači "Veliki samostan") je budistički samostanski kompleks iz 8. stoljeća pr. Kr. koji se nalazi uz moderno selo Paharpur, oko 68 km od grada Bogra u bangladeškoj pokrajini Naogaonu. On je jedan od najpoznatijih *vihara* (budističkih privremenih samostana) na Indijskom poluotoku i jedno od najvažnijih arheoloških lokaliteta u Bangladešu. Nekada je bio važno vjersko i znanstveno središte ne samo za budiste, već i za džainiste i hinduiste, sve do 12. stoljeća. On predstavlja arhitekturu jednostavnih skladnih linija i pročišćenih plastičnih dekoracija, koja je snažno utjecala na vjersku arhitekturu sve do Kambodže i Jave. Zbog toga je upisano na UNESCO-v popis mjesta svjetske baštine u Aziji i Oceaniji od 1985. godine, i od tada je UNESCO s 5.6 milijuna dolara financirao njegovu zaštitu.

Plan samostana Sompur

Povijest
--------

Samostanski kompleks kod Pahrapura je osnovao indijski vladar iz dinastije Palla, Dharmapala (770.-810.), o čemu svjedoči pečat s natpisom: *Shri-Shri-Somapura-Dharmapaladeva-Mahavihariyarya-bhiksu-sangghasya* koji je otkriven. Tibetanski izvori, uključujući prijevode *Dharmakayavidhi* i *Ratnapradipa Madhyamaka*, te povijest Taranatha škole i monaha Pag-Sam-Jon-Zanga, navode kako je kompleks podigao Dharmapalin nasljednik, Devapala (oko 810.-850.) nakon osvajanja Varendre. Natpisi na stupovima navode petu godinu vladavine Devapalinog nasljednika, Mahendrapala (oko 850.-854.) koji se tu naziva Bhikhsu Ajayagarbha. Pag-Sam-Jon Long iz Taranathe navodi kako je samostan obnovio vladar Mahipala (oko 995.-1043.).

U 11. stoljeću je samostan uništen i spaljen, vjerojatno kada su kraljevi Varmana osvojili Vangu i ubili posljednjeg kralja Karunashrimitru. Stoljeće kasnije vihara je obnovljena i dodan je hinduistički hram božici Tari. Tijekom vladavine kraljeva Sena, u drugoj polovici 12. stoljeća, vihara je gubila na značaju da bi bila potpuno napuštena u 13. stoljeću kada je ovim prostorom zavladao islam.

Odlike
------

Kompleks, koji pokriva više od 11 hektara okruženih 5 metara debelim i 3–5 m visokim zidom, se sastoji od divovske središnje stupe oko koje su građevine kvadratične osnove sa 177 monaških ćelija za meditaciju. Uokolo se nalaze mnoge druge stupe, svetišta različitih veličina, a na tom mjestu su pronađene brojne ploče od terakote, kamene skulpture, natpisi, novčići, keramika i dr. Oni se čuvaju u muzeju koji je izgrađen uz lokalitet 1957. godine.

* Središnji hram (vihara)Središnji hram (vihara)
* Prilaz stupiPrilaz stupi
* Središnja stupaSredišnja stupa
* Skulpture u podnožjuSkulpture u podnožju
*

Izvori
------

1. ↑  Somapura Mahāvīra na britannica.com () Preuzeto 26. lipnja 2011.
2. ↑  Opis lokaliteta na stranicama Odsjeka za arheologiju Bangladeša Arhivirano 2007-09-30 na Wayback Machine-u () Preuzeto 26. lipnja 2011.

Vanjske veze
------------

***Somapura Mahavihara*** na Wikimedijinoj ostavi

* Informacije, slike, video i panoramske fotografije od 360 stupnjeva lokaliteta Arhivirano 2011-10-17 na Wayback Machine-u ()
* Panofotografije na Patrimonium-munidi.org Arhivirano 2011-08-12 na Wayback Machine-u

| * p
* r
* u
Svjetska baština u Bangladešu |
| --- |
|  | 
* Stari islamski grad Bagerhat
* Budistički samostanski kompleks Somapura Mahavihara
* Šume Sundarbans

 | Bangladeška zastava |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 4254147312826837970004

 |